ประกาศศูนย์บัญชาการแก้ไขปัญหาการทำการประมงผิดกฎหมายประกาศศูนย์บัญชาการแก้ไขปัญหาการทำการประมงผิดกฎหมายฉบับที่ ๙/๒๕๕๘เรื่องกำหนดมาตรฐานสมรรถนะของอุปกรณ์และข้อกำหนดเชิงหน้าที่ (Performance Standardsand Functional Requirements)ของระบบติดตามเรือประมง (Vessel Monitoring System : VMS) และกำหนดระยะเวลาการติดตั้งสำหรับเรือประมงเรือบรรทุกสินค้าประมงห้องเย็น ตลอดจนยานพาหนะทางน้ำทุกชนิดที่ใช้ทำการประมงขนถ่ายหรือเก็บรักษาสัตว์น้ำที่ได้จากยานพาหนะทางน้ำทุกชนิดที่ใช้ทำการประมงที่มีขนาดตั้งแต่ ๖๐ ตันกรอสส์ขึ้นไป เพื่อประโยชน์ในการเพิ่มประสิทธิภาพการตรวจสอบ ควบคุมและเฝ้าระวังการทำการประมงมิให้เป็นการทำการประมงผิดกฎหมาย ขาดการรายงานและไร้การควบคุมอาศัยอำนาจตามความในข้อ ๖ (๒)ของคำสั่งหัวหน้าคณะรักษาความสงบแห่งชาติ ที่ ๑๐/๒๕๕๘ ลงวันที่ ๒๙ เมษายน ๒๕๕๘ผู้บัญชาการศูนย์บัญชาการแก้ไขปัญหาการทำการประมงผิดกฎหมายจึงออกประกาศเพื่อกำหนดมาตรฐานสมรรถนะของอุปกรณ์และข้อกำหนดเชิงหน้าที่(Performance Standards and Functional Requirements) ของระบบติดตามเรือประมง (Vessel Monitoring System : VMS) และกำหนดระยะเวลาการติดตั้งให้เจ้าของหรือผู้ประกอบการเรือประมง เรือบรรทุกสินค้าประมงห้องเย็นตลอดจนยานพาหนะทางน้ำทุกชนิดที่ใช้ทำการประมงขนถ่ายหรือเก็บรักษาสัตว์น้ำที่ได้จากยานพาหนะทางนํ้าทุกชนิดที่ใช้ทำการประมงที่มีขนาดตั้งแต่ ๖๐ ตันกรอสส์ขึ้นไปดำเนินการ ดังต่อไปนี้ข้อ ๑ มาตรฐานสมรรถนะของอุปกรณ์และข้อกำหนดเชิงหน้าที่(Performance Standards and Functional Requirements) ของระบบติดตามเรือประมง (Vessel Monitoring System : VMS) สำหรับเรือประมงเรือบรรทุกสินค้าประมงห้องเย็นตลอดจนยานพาหนะทางน้ำทุกชนิดที่ใช้ทำการประมงขนถ่ายหรือเก็บรักษาสัตว์น้ำที่ได้จากยานพาหนะทางน้ำทุกชนิดที่ใช้ทำการประมงที่มีขนาดตั้งแต่ ๖๐ ตันกรอสส์ขึ้นไปให้เป็นไปตามมาตรฐานตามประกาศแนบท้ายข้อ ๒ ให้เจ้าของหรือผู้ประกอบการเรือประมงเรือบรรทุกสินค้าประมงห้องเย็น ตลอดจนยานพาหนะทางน้ำทุกชนิดที่ใช้ทำการประมงขนถ่ายหรือเก็บรักษาสัตว์น้ำที่ได้จากยานพาหนะทางน้ำทุกชนิดที่ใช้ทำการประมงที่มีขนาดตั้งแต่ ๖๐ ตันกรอสส์ขึ้นไปซึ่งออกไปทำการประมงขนถ่ายหรือเก็บรักษาสัตว์น้ำนอกน่านน้ำไทยทั้งในน่านน้ำของรัฐต่างประเทศหรือในทะเลหลวงติดตั้งระบบติดตามเรือประมงให้เสร็จสิ้นภายในระยะเวลา ๓๐ วันนับแต่วันที่ประกาศฉบับนี้มีผลใช้บังคับข้อ ๓ ให้เจ้าของหรือผู้ประกอบการเรือประมงเรือบรรทุกสินค้าประมงห้องเย็น ตลอดจนยานพาหนะทางน้ำทุกชนิดที่ใช้ทำการประมงขนถ่ายหรือเก็บรักษาสัตว์น้ำที่ได้จากยานพาหนะทางน้ำทุกชนิดที่ใช้ทำการประมงที่มีขนาดตั้งแต่ ๖๐ ตันกรอสส์ขึ้นไปนอกจากที่กำหนดในข้อ ๒ ติดตั้งระบบติดตามเรือประมงให้เสร็จสิ้นภายในระยะเวลา ๙๐ วัน นับแต่วันที่ประกาศฉบับนี้มีผลใช้บังคับข้อ ๔ เมื่อมีการติดตั้งระบบติดตามเรือในเรือลำใดแล้วให้เจ้าของเรือหรือผู้ประกอบการแจ้งข้อมูล รหัสกล่องหรือรหัสอุปกรณ์ชื่อและหมายเลขทะเบียนเรือ ภาพถ่ายเรือ ต่อ ศปมผ. ผ่านศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมงข้อ ๕ ให้ผู้ควบคุมเรือประมงเรือบรรทุกสินค้าประมงห้องเย็น ตลอดจนยานพาหนะทางน้ำทุกชนิดที่ใช้ทำการประมงขนถ่ายหรือเก็บรักษาสัตว์น้ำที่ได้จากยานพาหนะทางน้ำทุกชนิดที่ใช้ทำการประมงตามข้อ๒ และข้อ ๓ ที่ติดตั้งระบบติดตามเรือประมงเรียบร้อยแล้วต้องส่งข้อมูลตามที่กำหนดทุก ๑ ชั่วโมงหลังจากรายงานออกจากท่าเทียบเรือจนถึงกลับเข้าท่าเทียบเรือ (PIPO)ข้อ ๖[๑] ให้ประกาศนี้มีผลใช้บังคับนับแต่วันประกาศในราชกิจจานุเบกษาเป็นต้นไปประกาศณ วันที่ ๑๒ มิถุนายน พ.ศ. ๒๕๕๘พลเรือเอกไกรสร จันทร์สุวานิชย์ผู้บัญชาการศูนย์บัญชาการแก้ไขปัญหาการทำการประมงผิดกฎหมาย[เอกสารแนบท้าย]๑. มาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงตามประกาศศูนย์บัญชาการแก้ไขปัญหาการทำการประมงผิดกฎหมายฉบับที่ ๙ /๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๒๓ มิถุนายน๒๕๕๘วริญา/ผู้ตรวจ๒๖ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๔๑ ง/หน้า ๑๑/๑๙ มิถุนายน ๒๕๕๘